b'\n_START_ARTICLE_\nVelikan iz Cerne Abbasa\n_START_PARAGRAPH_\nVelikan iz Cerne Abbasa je figura na hribu v bli\xc5\xbeini vasi Cerne Abbas v Dorsetu v Angliji. Oris, narejen na travniku, je napolnjen s kredo in prikazuje velikega golega mo\xc5\xa1kega z erekcijo. Figura je na seznamu spomenikov v Zdru\xc5\xbeenem kraljestvu in je v lasti Dr\xc5\xbeavnega sklada (National Trust)._NEWLINE_Izvor in starost podobe sta nejasna. Pogosto mislijo, da je starodavna gradnja povezana z bo\xc5\xbeanstvom Sasov, vendar o tem ni  dokazov. Drugi strokovnjaki ga posku\xc5\xa1ajo istovetiti s keltskim, britskim likom rimskega Herkula ali povezavo obeh. Arheolo\xc5\xa1ko dokazano je, da je bil del risbe izgubljen, ko so ga ena\xc4\x8dili s Herkulom. Zaradi pomanjkanja starej\xc5\xa1ih opisov sodobni u\xc4\x8denjaki menijo, da verjetno izvira iz 17. stoletja, morda je nastal kot politi\xc4\x8dna satira._NEWLINE_Velikan je ne glede na svojo starost postal pomemben del lokalne kulture in folklore, ki jo pogosto povezujejo s plodnostjo. Je eden najbolj znanih likov na pobo\xc4\x8djih Anglije in turisti\xc4\x8dna zanimivost v regiji._NEWLINE_Na vrhu hriba je \xc5\xa1e en spomenik, \xc5\xbeeleznodoben zemeljski nasip, znan kot Trendle ali \'ponev\'.\n_START_SECTION_\nOpis\n_START_PARAGRAPH_\nVelikan je zunaj vasice Cerne Abbas v grofiji Dorset, pribli\xc5\xbeno 48 kilometrov zahodno od Bournemoutha in 26 km severno od Weymoutha. Na sliki je upodobljen velik gol mo\xc5\xa1ki, pribli\xc5\xbeno 55 metrov visok in 51 metrov \xc5\xa1irok. Izdelan je v beli kredi, obrnjen na zahod hriba, znanega kot Velikanov hrib (Giant Hill) ali Trendle Hill. Obris je vrezan v travnik pribli\xc5\xbeno 0,6 m globoko in napolnjen z zdrobljeno kredo. V svoji desni roki ima velikan gr\xc4\x8dasto palico, ki je dolga 37 metrov, kar sliko pove\xc4\x8da za 11 m v vi\xc5\xa1ino. Vodoravne \xc4\x8drte naj bi bile pas. V Zborniku Zgodovinskega in arheolo\xc5\xa1kega dru\xc5\xa1tva Dorset leta 1901 je Henry Colley zapisal, da: "cernski velikan ka\xc5\xbee pet zna\xc4\x8dilnosti: (1) je petrografski ... zato ker je vrezan v skalo ... ( 2) je ogromen ... (3) je gol. ... (4) z erekcijo ... (5) velikan je iz krede. V desni roki ima oro\xc5\xbeje". _NEWLINE_\xc5\xa0tudija iz leta 1996 je pokazala, da so se nekatere stvari  s\xc4\x8dasoma spremenile, da je figura sprva v levi roki imela pla\xc5\xa1\xc4\x8d in je bila glava lo\xc4\x8dena od trupa.  Nekdanja prisotnost pla\xc5\xa1\xc4\x8da je bila potrjena leta 2008, ko je skupina arheologov z uporabo posebne opreme ugotovila, da je bil del slike zabrisan. Pla\xc5\xa1\xc4\x8d bi lahko upodabljal ko\xc5\xbeo \xc5\xbeivali, kar namiguje, da je bil velikan upodobljen kot lovec ali morda kot Heraklej s ko\xc5\xbeo nemejskega leva.  Po pregledu zgodovinskih upodobitev velikana je bilo ugotovljeno, da je velikanova sedanja velika erekcija v resnici posledica zdru\xc5\xbeitve kroga, ki predstavlja njegov popek z manj\xc5\xa1im penisom pri ponovnem rezanju. Leta 1993 je Dr\xc5\xbeavni sklad  velikanu dodal "nos" po letih erozije, ki ga je odnesla. _NEWLINE_Velikan ka\xc5\xbee erekcijo, ki je z modi dolga 11 m. \xc4\x8ceprav je najbolj\xc5\xa1i pogled na velikana iz zraka, ve\xc4\x8dina turisti\xc4\x8dnih vodnikov priporo\xc4\x8da pogled s parkiri\xc5\xa1\xc4\x8da ob cesti A352.\n_START_SECTION_\nPrvi opis\n_START_PARAGRAPH_\nTako kot \xc5\xa1tevilne druge v kredo vklesane figure na angle\xc5\xa1kem pode\xc5\xbeelju tudi za velikana iz naselja Cerne Abbas pogosto mislijo, da je bil ustvarjen \xc5\xbee davno, a njegove zgodovine ni mogo\xc4\x8de izslediti dlje od konca 17. stoletja, izvor v keltskem, rimskem ali celo zgodnjesrednjeve\xc5\xa1kem obdobju je te\xc5\xbeko dokazati. Srednjeve\xc5\xa1ki viri se sklicujejo na hrib, na katerem je velikan, kot Trendle Hill, najbr\xc5\xbe v povezavi z bli\xc5\xbenjo oznako za Trendle. Joseph Bettey je ugotovil, da se noben starej\xc5\xa1i vir, tudi podrobna geodetska izmera iz leta 1617, ne nana\xc5\xa1a na velikana, kar ka\xc5\xbee, da ga morda v tistem \xc4\x8dasu \xc5\xa1e ni bilo.  V nasprotju s tem pa je bilo za uffingtonskega Belega konja dokazano, da je star 3000 let. _NEWLINE_Najstarej\xc5\xa1i znani pisni vir o velikanu je nastal 4. novembra 1694, in sicer v zapisih cerkvenega stare\xc5\xa1ine iz cerkve svete Marije v Cerne Abbasu, ki se glasi: "za popravilo velikana 3 \xc5\xa1ilinge". Leta 1734 se je bristolski \xc5\xa1kof zanimal o velikanu, ko je obiskal Cerne Abbas. O \xc5\xa1kofovem zapisu, pa tudi poznej\xc5\xa1i ugotovitvi Williama Stukeleyja, so razpravljali na sejah Dru\xc5\xa1tva zgodovinarjev v Londonu leta 1764. Poleg tega je velikana leta 1738 v pismu omenila zgodovinarka Francis Wise. _NEWLINE_V za\xc4\x8detku leta 1763 so se opisi velikana pojavili v sodobnih revijah. Najstarej\xc5\xa1a znana raziskava je bila objavljena v Royal Magazine septembra 1763, oktobra 1763 v St. James Chronicle, julija 1764 v The Gentlemanu in izdaji The Annual Register 1764. Revija The Gentleman vsebuje najstarej\xc5\xa1o znano risbo figure. Leta 1774 je zgodovinar John Hutchins pregledal razli\xc4\x8dne prej\xc5\xa1nje zapise v svoji knjigi History and Antiquities of the County of Dorset (Zgodovina in starine iz okro\xc5\xbeja Dorset). V njej je zapisal, da je figura nastala v prej\xc5\xa1njem stoletju._NEWLINE_Najstarej\xc5\xa1a znana risba velikana se je pojavila avgusta 1764 v izdaji revije Gentleman\'s Magazine, vendar pa zapis v dr\xc5\xbeavnem arhivu ugotavlja, da se "kartu\xc5\xa1a nana\xc5\xa1a na lorda rek s tem imenom, ki se ni pojavilo do leta 1776. \xc5\xa0tevilke na zemljevidu ustrezajo raziskavi leta 1798."  V viktorijanskem obdobju (po 1837) so penis odstranili z akademskih in turisti\xc4\x8dnih upodobitev.\n_START_SECTION_\nSodobna zgodovina\n_START_PARAGRAPH_\nLeta 1920 sta takratna posestnika Alexander in George Pitt-Rivers velikana in 4000 kvadratnih metrov zemlji\xc5\xa1\xc4\x8da podarila Dr\xc5\xbeavnemu skladu in je zdaj spomeni\xc5\xa1ko za\xc5\xa1\xc4\x8diten.  Med drugo svetovno vojno so ga prikrili z grmi\xc4\x8devjem, da ne bi bil razpoznavni znak za sovra\xc5\xbena letala._NEWLINE_Po podatkih Dr\xc5\xbeavnega sklada se trava redno obrezuje, velikana v celoti ponovno oblo\xc5\xbeijo s kredo vsakih 25 let. Ovce z okoli\xc5\xa1kih kmetij se tu pasejo. Leta 2008 je pomanjkanje ovc skupaj z vlago povzro\xc4\x8dilo rast maha in so ga bili prisiljeni ponovno osve\xc5\xbeiti s kredo, za kar so uporabili 17 ton nove krede. [68] Leta 2006 je Dr\xc5\xbeavni sklad izvedel prvo raziskavo o divjih \xc5\xbeivalih in ro\xc5\xbeah,   Anacamptis morio, zvon\xc4\x8dica Campanula glomerata in jesenski svi\xc5\xa1\xc4\x8d Gentianella amarella, ki so redke v Angliji.\n_START_SECTION_\nZemeljski nasip\n_START_PARAGRAPH_\nSeverovzhodno od velikanove glave je strmina, imenovana Trendle Hill, na kateri je nekak\xc5\xa1en zemeljski nasip, ki se zdaj imenuje Trendle ali ponev, ki je tudi spomeni\xc5\xa1ko za\xc5\xa1\xc4\x8diten. Zgodovinar John Hutchins je leta 1872 napisal, da so "ti ostanki zelo zanimivi in precej veliki. Sestavljeni so iz okroglih in drugih zemeljskih nasipov, obrambnih linij, avenije, plitvih izkopov in drugih znakov poselitve". Namen ni znan, \xc4\x8deprav se zdi, da so tu  plesali ob mlaju. Lahko je iz rimskega obdobja ali pa je morda \xc5\xbeeleznodobna pokopna gomila z grobom osebe, ki jo predstavlja velikan._NEWLINE_Zemeljski nasip pripada lordu Digbyju in ne Dr\xc5\xbeavnemu skladu.'